Na osnovu člana 23. Zakona o namještenicima u organima državne službe u Federaciji BiH (Službene novine F BiH“, broj : 49/05 i 103/21), člana 41. Statuta Općine Jablanica (“Službeni glasnik Općine Jablanica”, broj: : 2/09 , 8/16 i 2/20) i člana 4.stav 3. Pravilnika o unutrašnjoj organizaciji općinskih službi za upravu i drugih službi u općini Jablanica (“Službeni glasnik Općine Jablanica”, broj: 8/20, 10/20, 3/23, 1/24, 2/25, 6/25, 13/25 i 6/26), Općinski načelnik dana 29.10.2026. godine raspisuje:

J A V N I   O G L A S
za prijem u radni odnos namještenika na neodređeno radno vrijeme uz obavezan probni rad od 3 mjeseca 

· Općina Jablanica, Stručna služba za poslove Općinskog vijeća:

1.	Referent za pripremu materijala za Općinsko vijeće.............................1 IZVRŠILAC na neodređeno 
             vrijeme uz obavezni probni rad od tri mjeseca.


USLOVI: 
Opći uslovi:

Opći uslovi su u skladu sa odredbama člana 24. Zakona o namještenicima u organima državne službe u Federaciji BiH (da je punoljetan, opća zdravstvena sposobnost za obavljanje poslova radnog mjesta, državljanstvo BiH, da ima vrstu i stepen školske spreme potrebne za obavljanje poslova radnog mjesta, da u posljednje dvije godine od dana objavljivanja javnog oglasa nije otpušten iz organa državne službe kao rezultat disciplinske kazne na bilo kojem nivou vlasti u Federaciji BiH, odnosno u Bosni i Hercegovini i da nije obuhvaćen odredbom člana IX.1. Ustava BiH).

Pored općih uslova kandidati trebaju ispunjavati posebne uslove.

Posebni uslovi: SSS- IV stepen srednja škola – tehničkog smjera, poznavanje rada na računaru, 6 mjeseci radnog staža. ﻿ 

Uz prijavu na Javni oglas, u orginalu ili ovjerenoj kopiji ne starijoj od 6 mjeseci, prilažu se slijedeći dokumenti: 
1. Kratka biografija sa naznakom adrese i kontakt telefonom (može biti navedeno u prijavi na javni oglas);
2. Diploma/svjedočanstvo o završenoj školi (odnosno nostrificirana diploma, ukoliko škola nije završena u BiH ili je diploma stečena u nekoj od država nastaloj raspadom SFRJ nakon 30.09.1992. godine);
3. Dokaz o poznavanju rada na računaru;
4. Uvjerenje ili potvrda o radnom stažu od strane poslodavca, Porezne uprave ili Zavoda za penzijsko/invalidsko osiguranje; 
5. Izvod iz matične knjige rođenih;
6. Uvjerenje o državljanstvu ne starije od 6 mjeseca;
7. Uvjerenje o zdravstvenoj sposobnosti (uvjerenje će naknadno dostaviti kandidat koji bude izabran);
8. Uvjerenje da se protiv njega ne vodi krivični postupak (uvjerenje će naknadno dostaviti kandidat koji bude izabran);
9. Ovjerena i svojeručno potpisana izjava da kandidat nije u posljednje dvije godine otpušten iz organa državne službe kao rezultat disciplinske kazne na bilo kojem nivou vlasti F BiH i BiH i da nije obuhvaćen odredbom člana IX 1. Ustava Bosne i Hercegovine (ovjerava općinski organ).




Napomene:
Na osnovu člana 18. Zakona o dopunskim pravima boraca i članova njihovih  porodica u HNK („Službene novine HNK“, broj: 6/18, 4/21, 7/22 i 11/23), u vezi sa Uredbom o jedinstvenim kriterijima i pravilima za zapošljavanje branilaca i članova njihovih porodica u Hercegovačko – neretvanskom kantonu („Službene novine HNK“, broj: 1/24, 5/25 i 6/26) prednost pri zapošljavanju imaju lica propisana članom 1. Zakona i članom 3. Uredbe ukoliko uz prijavu dostave dokaz o istom.

Sa kandidatima koji dostave potpunu i blagovremenu prijavu Komisija će provesti intervju na koji će biti pozvani telefonskim putem na kontakt telefon upisan na prijavi kandidata. Kandidati su obavezni na intervju ponijeti ličnu kartu.

Izabrani kandidat će biti dužan dostaviti ljekarsko uvjerenje o zdravstvenoj sposobnosti, i uvjerenje da se protiv njega ne vodi krivični postupak, te da nije osuđivan za krivično djelo protiv života i krivično djelo protiv imovine prije zasnivanja radnog odnosa.  

Rok za prijavu na Oglas je 15 dana od dana posljednje objave u dnevnim novinama.
Prijave sa dokazima o ispunjavanju općih i posebnih uslova dostaviti na adresu:

OPĆINA JABLANICA, OPĆINSKI NAČELNIK,
Ul.Pere Bilića 15, 88420 Jablanica, sa naznakom : „JAVNI OGLAS ZA PRIJEM NAMJEŠTENIKA -NE OTVARATI“.

Neuredne, nepotpune i neblagovremene prijave neće se uzeti u razmatranje.

Dostavljena dokumentacija se neće vraćati kandidatima.
                                                                                                                                                		 
                                                                                                                                 
     Bosna i Hercegovina                                                                                    OPĆINSKI NAČELNIK
 Federacija Bosne i Hercegovine							 Emir Muratović
Hercegovačko-neretvanski kanton                                                                        
      OPĆINA JABLANICA
      OPĆINSKI NAČELNIK

Broj:  01-30-2782-1/26
Jablanica, 29.10.2026. godine



